CELEX: 32017D0131
Language: sk
Date: 2017-01-24 00:00:00
Title: Vykonávacie rozhodnutie Komisie (EÚ) 2017/131 z 24. januára 2017, ktorým sa mení vykonávacie rozhodnutie 2014/184/EÚ, ktorým sa určité služby v poštovom sektore v Rakúsku vynímajú z uplatňovania smernice Európskeho parlamentu a Rady 2004/17/ES o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb [oznámené pod číslom C(2017) 259] (Text s významom pre EHP )

26.1.2017   
            
            
               SK
            
            
               Úradný vestník Európskej únie
            
            
               L 21/103
            
         VYKONÁVACIE ROZHODNUTIE KOMISIE (EÚ) 2017/131
   z 24. januára 2017,
   ktorým sa mení vykonávacie rozhodnutie 2014/184/EÚ, ktorým sa určité služby v poštovom sektore v Rakúsku vynímajú z uplatňovania smernice Európskeho parlamentu a Rady 2004/17/ES o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb
   
      
         [oznámené pod číslom C(2017) 259]
      
   
   (Iba nemecké znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2004/17/ES z 31. marca 2004, ktorou sa koordinujú postupy obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 30 ods. 5 a 6,
   po konzultácii s Poradným výborom pre verejné obstarávanie,
   keďže:
   
               (1)
            
            
               Spoločnosť Österreichische Post AG (ďalej len „Rakúska pošta“) zaslala 1. októbra 2013 Komisii e-mailom žiadosť podľa článku 30 ods. 5 smernice 2004/17/ES. Žiadosť sa týka niektorých poštových služieb, ako aj niektorých ostatných služieb iných ako poštové služby, pričom obidva druhy služieb poskytuje spoločnosť Rakúska pošta na území Rakúska. Dotknuté služby sú v žiadosti opísané takto:
               
                           a)
                        
                        
                           poštové služby týkajúce sa adresovaných listových zásielok medzi podnikmi (ďalej len „B2B“) a medzi podnikmi a súkromnými zákazníkmi (ďalej len „B2C“) na vnútroštátnej úrovni (ďalej len „domáce“ a „došlé“);
                        
                     
                           b)
                        
                        
                           poštové služby týkajúce sa adresovaných listových zásielok medzi súkromnými zákazníkmi (ďalej len „C2C“) a medzi súkromnými zákazníkmi a podnikmi (ďalej len „C2B“) na vnútroštátnej úrovni (ďalej len „domáce“ a „došlé“);
                        
                     
                           c)
                        
                        
                           poštové služby týkajúce sa doručovania adresovaných medzinárodných („odoslaných“) listových zásielok B2B a B2C (ďalej len „B2X“), ako aj C2B, C2C (ďalej len „C2X“);
                        
                     
                           d)
                        
                        
                           poštové služby týkajúce sa adresovaných reklamných zásielok na vnútroštátnej a medzinárodnej úrovni;
                        
                     
                           e)
                        
                        
                           poštové služby týkajúce sa neadresovaných reklamných zásielok na vnútroštátnej a medzinárodnej úrovni;
                        
                     
                           f)
                        
                        
                           poštové služby týkajúce sa adresovaných a neadresovaných novín;
                        
                     
                           g)
                        
                        
                           služby týkajúce sa riadenia podateľní;
                        
                     
                           h)
                        
                        
                           služby s pridanou hodnotou súvisiace s elektronickými médiami a poskytované len prostredníctvom takýchto médií;
                        
                     
                           i)
                        
                        
                           filatelia – špeciálne poštové známky;
                        
                     
                           j)
                        
                        
                           finančné služby.
                        
                     
         
               (2)
            
            
               Komisia prijala 2. apríla 2014 vykonávacie rozhodnutie 2014/184/EÚ (2). Týmto rozhodnutím boli od pravidiel verejného obstarávania oslobodené tieto poštové služby v Rakúsku:
               
                           a)
                        
                        
                           služby týkajúce sa riadenia podateľní;
                        
                     
                           b)
                        
                        
                           služby s pridanou hodnotou súvisiace s elektronickými médiami a poskytované len prostredníctvom takýchto médií;
                        
                     
                           c)
                        
                        
                           filatelistické a platobné služby poskytované vo vlastnom mene.
                        
                     
         
               (3)
            
            
               V súvislosti s ostatnými službami uvedenými v žiadosti Komisia zistila, že podmienky na oslobodenie neboli splnené, preto sa smernica 2004/17/ES naďalej uplatňovala.
            
         
               (4)
            
            
               Rakúska pošta podala (3)24. júna 2014 na Všeobecný súd Súdneho dvora žiadosť o čiastočné zrušenie vykonávacieho rozhodnutia 2014/184/EÚ.
            
         
               (5)
            
            
               Všeobecný súd zrušil 27. apríla 2016 vykonávacie rozhodnutie 2014/184/EÚ v rozsahu, v akom stanovuje, že uvedená smernica sa naďalej uplatňuje na trh s poštovými službami týkajúcimi sa adresovaných listových zásielok B2B a B2C na medzinárodnej úrovni v Rakúsku. Zvyšnú časť žiadosti spoločnosti Rakúska pošta Všeobecný súd zamietol.
            
         
               (6)
            
            
               Vykonávacie rozhodnutie 2014/184/EÚ by sa preto malo zodpovedajúcim spôsobom zmeniť,
            
         ROZHODLA TAKTO:
   Článok 1
   V článku 1 vykonávacieho rozhodnutia 2014/184/EÚ sa dopĺňa tento bod:
   
      
                  „e)
               
               
                  poštové služby týkajúce sa adresovaných listových zásielok B2B a B2C“;
               
            
   Článok 2
   Toto rozhodnutie je určené Rakúskej republike.
   
      V Bruseli 24. januára 2017
      
         
            Za Komisiu
         
         Elžbieta BIEŇKOWSKA
         
            členka Komisie
         
      
   
   
      (1)  Ú. v. EÚ L 134, 30.4.2004, s. 1.
   
      (2)  Vykonávacie rozhodnutie Komisie 2014/184/EÚ z 2. apríla 2014, ktorým sa určité služby v poštovom sektore v Rakúsku vynímajú z uplatňovania smernice Európskeho parlamentu a Rady 2004/17/ES o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (Ú. v. EÚ L 101, 4.4.2014, s. 4).
   
      (3)  Österreichische Post AG/Komisia, T-463/14, EU:T:2016:243